
ΔΕΛΤΙΟ ΤΥΠΟΥ 
Λήψη Μέτρων Λόγω Υψηλού Κινδύνου Πρόκλησης Πυρκαγιάς

              Από το Τμήμα Πολιτικής Προστασίας της  ΠΕ Ρεθύμνης ανακοινώνεται ότι σύμφωνα με το δελτίο πρόβλεψης κινδύνου  Πυρκαγιάς, που ισχύει για αύριο Παρασκευή 14/6/2024 η πιθανότητα εκδήλωσης πυρκαγιάς θεωρείται ΠΟΛΥ ΥΨΗΛΗ (Βαθμός επικινδυνότητας 4), στην Περιφερειακή Ενότητα Ρεθύμνης και ως εκ τούτου παρακαλούμε να λάβετε όλα τα ενδεικνυόμενα μέτρα επιφυλακής και  ετοιμότητας .

Επειδή προβλέπεται να πνέουν ισχυροί άνεμοι σε συνδυασμό με υψηλές θερμοκρασίες παρακαλούμε για ΣΥΝΕΧΗ ΕΠΑΓΡΥΠΝΗΣΗ

Συνιστάται στους πολίτες και εκδρομείς 
           1.Να μην ανάβουν φωτιές για οποιαδήποτε  λόγο  στην ύπαιθρο και να σέβονται τις υποδείξεις των αρχών .

           2.Να ειδοποιούν άμεσα την Πυροσβεστική στο τηλέφωνο < 199> (χωρίς χρέωση) όταν εντοπίσουν καπνό ή φωτιά.

           3.Αν βρεθούν σε χώρο πυρκαγιάς και δεν μπορούν να βοηθήσουν κατά το αρχικό στάδιο, να απομακρυνθούν άμεσα από το χώρο για τη δική τους ασφάλεια, αλλά και για να διευκολύνουν στο έργο της κατάσβεσης.


4. Να ακολουθούν τις οδηγίες προστασίας έναντι των δασικών πυρκαγιών, όπως αυτές βρίσκονται στον ιστότοπο της Γενικής Γραμματείας Πολιτικής Προστασίας: www.civilprotection.gr
Υπενθυμίζεται επίσης στους πολίτες και επισκέπτες του Ρεθύμνου ότι, σύμφωνα με την με αριθμό πρωτοκόλλου 72/5-6-2024 ( ΑΔΑ: ΨΨΗΙ7ΛΚ-Ζ0Π) Απόφαση της Αντιπεριφερειάρχη Ρεθύμνης, σε ημέρες όπου ο δείκτης επικινδυνότητας για εκδήλωση πυρκαγιάς, σύμφωνα με την ημερήσια ανακοίνωση της Γενικής Γραμματείας Πολιτικής Προστασίας είναι 4 και 5, απαγορεύεται η κυκλοφορία των πάσης φύσεως οχημάτων και μηχανημάτων και παραμονής και διανυκτέρευσης εκδρομέων  καθ’ όλη την διάρκεια του 24ώρου, (24.00 της

προηγούμενης της ημέρας για την οποία ισχύει η απαγόρευση έως τις 24.00 της ημέρας για

την οποία ισχύει η απαγόρευση) στις παρακάτω ευαίσθητες και δασικές περιοχές:

Δήμος Ρεθύμνης: - Περιαστικά δάση Ευλιγιά, Προφ.Ηλία και Αγίου Ιωάννη, - Αναδασωτέα περιοχή νοτίως της Ι.Μ.Αρκαδίου , Άλσος  Παράδεισου Αρμένων

Δήμος Αγίου Βασιλείου: 

1. Περιαστικά Δάση Κισσού, Αγκουσελιανών και Αγ.Ιωάννου, 

2. Η περιοχή που ορίζεται από τις πηγές Κουρταλιώτη, τον ποταμό Κουρταλιώτη ( με ζώνη απαγόρευσης 50 μ εκατέρωθεν της κοίτης του ποταμού) έως την λίμνη Πρέβελη 

3. την περιοχή Πρέβελη, που περιλαμβάνει την λίμνη Πρέβελη, από την Ενετική καμάρα έως και την εκβολή του ποταμού Κουρταλιώτη στην θάλασσα, το εκατέρωθεν αυτής φοινικόδασος ( εκτός του αμμώδους τμήματος της παραλίας) καθώς και τις αναδασωτέες εκτάσεις δυτικά της λίμνης 

Δήμος Μυλοποτάμου: φαράγγι Μαργαριτών

Καλούμε όλους τους συμπολίτες να είναι ιδιαίτερα προσεκτικοί στις καθημερινές τους δραστηριότητες, καθώς η προστασία της ζωής και των περιουσιών μας ,αλλά και του περιβάλλοντος  είναι υπόθεση όλων μας.  

